ไฟแนนซ์ทูเดย์
โดย...ภูคา
2 ต.ค. 2558

โดย...ภูคา
เข้าทำงานวันแรกท่ามกลางการต้อนรับของข้าราชการรุ่นน้อง สมชัย สัจจพงษ์ ปลัดคลังคนใหม่ ครั้งนี้คงไม่ผิดฝาผิดตัว เพราะเข้ามาวันแรกก็เริ่มทำงานทันที 
...ด้าน กุลิศ สมบัติศิริ อธิบดีกรมศุลกากรป้ายแดง ยันว่าไม่หนักใจกับตำแหน่งนี้ และจะขอมาสร้างฝีมือที่นี่แม้ว่าจะมาตัวคนเดียว แต่จะขอทำงานเป็นทีม ซึ่งข้าราชการกรมทุกคนเป็นทีมเดียวกันกับผมแล้ว...ว้าวววว 
...วันที่ 3-7 ต.ค.นี้ สำนักงานสลากฯ จะเปิดให้จองซื้อสลากผ่านทางช่องทางต่างๆ ของธนาคารกรุงไทย ทั้งสาขาและตู้เอทีเอ็ม จะว่าไปมาตรการขายสลากใส่พานให้รายย่อยไม่เกิน 50 เล่ม/ราย ทำให้ยี่ปั๊ว ซาปั๊ว หัวใจสลาย ซึ่ง พล.ต.อภิรัชต์ คงสมพงษ์ ประธานกรรมการสลากกินแบ่งรัฐบาล ยอมรับว่าออกมาลุยรอบนี้ถือว่าเสี่ยง เพราะมีคนเสียผลประโยชน์มากมาย งานนี้ขอเอาใจช่วยให้หยุดวงจรสลากแพงให้ได้ แต่ถ้าไม่จบเตรียมพบกับมาตรการขั้นเด็ดขาดในระยะต่อไป